_:ne425635b774f4522b8feb30a2e0d6706xb0
<http://schema.org/articleBody>
" \n  &quot;Aşa arată un jaf de 2 miliarde $. Ce ar fi însemnat aceşti bani pentru România? Alocaţiile tuturor copiilor pentru 2 ani. Sau construcţia a 10 spitale mari, complet utilate, cu câte 600 de paturi\n  fiecare. Sau construcţia şi dotarea a câte 3 grădiniţe în fiecare localitate din România. Sau finalizarea autostrăzii Ploieşti-Braşov&quot;, a scris Darius Vâlcov, pe Facebook.\n \n \n  Un prim nivelul al pierderilor a fost stabilit de Curtea de Conturi, în 2010, printr-o analiză care viza perioada 2006 - 2010, se arată în nota de informare transmisă lui Darius Vâlcov, consilierul\n  pe teme economice al Vioricăi Dăncilă, de către Gigi Dragomir, preşedintele Agenţia Naţională pentru Resurse Mine (ANRM).\n \n \n  Acesta a solicitat o evaluare privind impactul asupra bugetului de stat a neactualizării preţului la gaze naturale Agenţiei Naţionale pentru Resurse Naturale, care are atribuţii în a stabili acest\n  preţ.\n \n \n   Clic pentru a mări: \n \n \n     \n \n \n   Foto: Facebook/DariusBogdanValcov \n \n \n  „Preţul de referinţă al gazelor naturale este preţul minim admis la tranzacţiile cu gaze naturale considerat de statul român în vederea aplicării redevenţei şi valorificării acestei resurse în\n  interesul cetăţenilor. Ultimul ordin al preşedintelui ANRM pentru aprobarea preţului de referinţă al gazelor naturale extrase în România a fost dat în anul 2008 (O.P ANRM nr. 21/2008) prin care se\n  stabilea nivelul de 495 RON/1000 mc. Acest ordin nu a mai fost actualizat”, se menţioneaza în nota de informare semnată de Gigi Dragomir, preşedintele ANRM.\n \n \n  ANRM a contestat în instanţă nivelul prejudiciului stabilit de Curtea de Conturi, dar contestaţia a fost respinsă de Curtea de Apel Bucureşti în 2012 şi apoi de Înalta Curte de Casaţie şi Justiţie\n  (ÎCCJ) în 2015 printr-o sentinţă definitivă.\n \n \n  În 2015, Curtea de Conturi a constatat că situaţia nu a fost remediata şi a mai făcut o analiză pentru perioada 2011-2015, stabilind un nou nivel al prejudiciului la 4,67 miliarde de lei.\n \n \n  La această sumă, o analiză ANRM din 2018 a adăugat din perioada 2015-2018 alte aproape 976 milioane de lei, potrivit sursei citate.\n \n \n  „În februarie 2018, ANRM a actualizat preţul de referinţă pentru gazele naturale. Ca urmare a aplicării noului tarif de referinţă, în semestrul I al anului 2018 a avut loc o creştere a încasărilor\n  redevenţelor cu 11,031,604.16 RON”, se mai scrie în nota citată.\n "
<https://www.mediafax.ro/economic/darius-valcov-bugetul-a-pierdut-2-miliarde-de-dolari-prin-neactualizarea-pretului-la-gaze-in-ultimii-12-ani-17434599>